Pécs-Baranyai Kereskedelmi és Iparkamara

Nyílt Humán Klub ülés - Fiatal munkavállalók, utánpótlás nevelés és generációs különbségek
2024-10-15 13:00 - 16:00 (Europe/Budapest) | Pécsi Kereskedelmi Központ
Generációs különbségek a munkahelyen, fiatal munkavállalók a munkaerőpiacon, szakmai utánpótlás nevelés. Ezekkel a témákkal készült a kamara Humán Klubja az őszi első ülésére, melyet nyitott formában szervez és melyre szeretettel vár minden téma iránt érdeklődőt.

Tervezett program:

13:00 – Megnyitó
13:15 – Ezek a mai fiatalok – Ecsedi Zsuzsanna marketing vezető, Fürge Diák Iskolaszövetkezet, www.humaniahrsgroup.hu; www.furgediak.hu
A Fürge Diák Iskolaszövetkezet 2022-es kutatása olyan témákra kereste a választ többek között, mint: Milyenek a fiatalok munkavállalási szokásai? Mi az, ami fontos nekik egy munkával kapcsolatban? Mit jelent nekik a pénz? A felmérés során 1200 fő, 15-25 év közötti diákot szólítottak meg és mértek fel.
13:50 – Elmélet és gyakorlat egyszerre / Duális képzés a Matro Kft.-nél – Ritter Krisztián termelési igazgató, Matro Kft., https://matro.hu/
Az előadó távolabbi visszatekintéstől vezet el minket a jelen időig és megismerteti a résztvevőkkel, hogy a Matro Kft.-nél hogy működik a duális képzés és, hogy az évek alatt milyen fejlesztéseket valósítottak meg azért, hogy az utánpótlásképzésük egyik pillére legyen.
14:25 – Generációk a munkahelyen: Valóban léteznek különbségek? A munkahelyi motiváció és értékek pszichológiai háttere – Klajkó Dóra szervezetpszichológus, tanácsadó, tanársegéd és oktató (PTE BTK, ACSJSZKI, Semmelweis Egyetem) www.klajkodora.com
Sokat halljuk és tapasztaljuk is, hogy négy generáció van aktívan jelen a munkaerőpiacon. Milyen hatással van ez egy cég mindennapjaira? Milyen különbségek vannak? A rövid, 30-40 perces interaktív előadás során a résztvevők megismerhetik a generációs elméletet és ennek hatását a munkaerőpiacra.
A rendezvény ingyenes, de regisztrációhoz kötött.
Regisztráció, további információ: https://pbkik.hu/2024/10/02/hirek/fiatal-munkavallalok-utanpotlas-neveles-es-generacios-kulonbsegek-nyilt-human-klub-ules/

Empower yourself 55+ Energetizáld magad 55+ a munkavállalók aktivizálása workshop
2022-03-08 15:00 - 17:00 (Europe/Helsinki) | Pécsi Kereskedelmi Központ
Az Empower yourself olyan nemzetközi projekt, melyet a norvég Bjerkaker Learning Lab, a lengyel Rozwin Skrzydla valamint a pécsi Humán Innovációs Csoport NKft. indított idősebb munkavállalók munkahelyi jólétének növelésére. A módszer gyakorlatba ültetését Magyarországon a LIFT Consulting Kft. végezte. A workshopon a cég szakemberei Jakab Csilla (coach, tréner) és Melczer-Szabó Szilvia (tréner, Captain szakértő) mutatják be a projekt hátterét, gyakorlati tapasztalatait és eredményeit, valamint módszertani ízelítőt biztosítanak a résztvevők számára.

Fotó: www.pixabay.com
A projekt célja 55+-os munkavállalóknak szóló tréningek kidolgozása volt HR-es szakemberek részére. A projekt abból a tényből indult ki, hogy az idősebb munkavállalók értékes szerepet töltenek be egy cég életében (munkatapasztalat, szaktudás, fiatalok mentorálása, teamek irányításában szerzett tapasztalat), ám sokféle nehézséggel küzdenek az életkori sajátosságokból fakadóan. A projekt keretében készült 24 tréningprogram a munkavállalók motivációjának növelését, megküzdési képességük fejlesztését, stressz és konfliktuskezelési gyakorlatuk gazdagítását szolgálja. A tréningek több termelő cégnél is kipróbálásra kerültek a régióban. A workshopon ezek tapasztalatai is bemutatásra kerülnek.

A workshop célcsoportjai:

HR-es szakemberek, akik megismerhetik ezeket a kidolgozott módszereket és tréningeket és azt, hogy a segítségükkel idős munkavállalók, hogyan aktivizalhatóak és lehetnek sokkal hatékonyabb szereplői a céges folyamatoknak.
Cégvezetők, mert munkaerőhiány van és az idősebb korosztályban van aktivizálható tartalék.

A workshop szervezője a kamara Humán Klubja.
A rendezvény ingyenes, de regisztrációhoz kötött!

Empower yourself – Energetizáld magad workshop - regisztráció

Név:
*

cégnév:
*

mailcím:
*

telefonszám:

Adatkezelési tájékoztató
*

Az online adatlap kitöltésével hozzájárulok, hogy a megadott személyes adatot a PBKIK, az adatkezelési szabályzatának és az adatvédelemre vonatkozó jogszabályoknak megfelelően tárolja és kezelje.

Adatkezelési tájékoztató

Beküldés

A regisztráció határideje: 2022. március 1.

Munkavégzés otthon - home office vagy távmunka?
2021-12-01 14:00 - 16:00 (Europe/Helsinki) | Pécsi Kereskedelmi Központ
Munkavégzés otthon = home office = távmunka? Hogy is van ez? Melyik mit jelent? És mire kell figyelni munkáltatóként, munkavállalóként? A rendezvényen az otthoni munkavégzés kapcsán felmerülő kérdéseket járják körbe a meghívott szakértők.

Fotó: pexels.com

Program
14.00 – 14.05 Megnyitó
Bogos Csaba a PBKIK Munkavédelmi Klubjának elnöke
14.05 – 14.30 Home office vagy távmunka – van-e, és mi a különbség?
Dr. Berke Gyula docens, a PTE ÁJK tanszékvezetője
14.30 – 14.55 Az otthoni munkavégzés pénzügyi, számviteli kérdései
Opauszki László adótanácsadó, P-Kontó Kft.
14.55 – 15.20 Munkavédelem az otthoni munkavégzés során
Somfai Gábor munkavédelmi szakember, Somfai Kft.
15.20 – 15.45 Otthoni munkavégzés az informatikus szemével
Nagy Imre mérnök-informatikus

A részvétel ingyenes, de előzetes regisztrációhoz kötött.
A rendezvény hibrid módon kerül megrendezésre.
A rendezvényen személyesen csak koronavírus ellen védett személy vehet részt, a rendezvényre való belépés és a rendezvényen való részvétel csak érvényes oltási igazolvány bemutatásával lehetséges (hivatalos és érvényes személyi igazolvánnyal együtt). A védettségi igazolás bemutatásával egyenértékű, ha az érintett személy az oltást igazoló applikációval igazolja a koronavírus elleni védettségét (a koronavírus elleni védettség igazolásáról szóló 60/2021 (II.12.) Kormányrendelet szerint).
Az irodaház területén az orrot és szájat eltakaró maszk használata kötelező.
Személyes részvételre korlátozott számban, 20 főig van lehetőség, a jelentkezések sorrendjében.
Online részvétel esetén az esemény linkjét (zoom) a rendezvény napján küldjük a regisztrációkor megadott e-mail címre. Online csatlakozni a rendezvény megkezdése előtt legkorábban 10 perccel lehetséges.

A jelentkezés lezárult. Kérjük vegye fel a kapcsolatot a szervezőkkel!

Ezüst Gazdaság, mint a régió kitörési lehetősége - online konferencia
2021-07-01 09:00 - 12:00 (Europe/Helsinki) | Online
Felmérések szerint az európai Ezüst Gazdaság (Silver Economy) a világ harmadik legnagyobb gazdasága az Amerikai Egyesült Államok és Kína egész gazdasága mögött. A megye és a régió adottságai ideálisak ahhoz, hogy a gazdaságfejlesztés egyik fókuszterülete az egészségiparra és turisztikára épülő Ezüst Gazdaság kifejlesztése legyen. Csatlakozzon a konferenciához, és derítse ki, mit tartogat az Ön vállalkozásának az Ezüst Gazdaság!

Egy, az Európai Bizottság által készített tanulmány szerint 2060-ra minden harmadik európai ember 65 év feletti lesz. Már 2015-ben a kontinens népességének 39%-a (199 millió fő) 50 év feletti volt. Ez a populáció 3.700 milliárd eurót költött évente különböző termékekre vagy szolgáltatásokra, ami az európai GDP 15%-át teszi ki.
Felmérések szerint az európai Ezüst Gazdaság (Silver Economy) a világ harmadik legnagyobb gazdasága az Amerikai Egyesült Államok és Kína egész gazdasága mögött. A költések részarányában a legmagasabb az egészségüggyel kapcsolatos szolgáltatások és vásárlásokkal összefüggő kiadások (53%), melyek már 2025-re elérik a 60%-ot (5.700 milliárd euró).
Az élettartam növekedése, a társadalom öregedése és a fordított népesedési piramis következtében a fogyasztás, kereslet megváltozik, mely kihat minden piacra és iparágra. A változó folyamat ijesztő lehet, mely kihívást jelent, ugyanakkor rengeteg lehetőséget is rejt magában az idős korosztályra épülő gazdaság fejlesztése. Az idős (50+) emberek a gazdaság motorjává válnak. Minden iparágnak igazodni kell a változásokhoz, miközben nem csak új termékekre és szolgáltatásokra lesz szükség, hanem biztosítani kell az egészségügy és a nyugdíjrendszer fenntarthatóságát is.
Hazánkban és Baranya megyében rejlő lehetőségek
Magyarország a közepesen öregedő társadalmak közé tartozik. A lineáris összefüggés a társadalom kora és az Ezüst Gazdaság fogyasztása között mutatja, hogy hazánkban gazdasági szempontból a jövőben egyre fontosabb lesz az Ezüst Gazdaságra való építkezés. Baranya megye Magyarország egyik legelmaradottabb része annak ellenére, hogy a fejlődéshez minden természeti adottsággal rendelkezik. A közép-és nagyvállalkozások száma csökken, a fiatalok elvándorolnak, turisztikailag az országban a legkevésbé látogatott hely – mindez a régió fejlődésének fő visszatartó ereje. 2016-os statisztika alapján a megyében az 50 évnél idősebbek száma 150.000, mely az összenépesség 40%-át teszi ki.
A számos negatív mutatóval szemben azonban az egészségipar jóval fejlettebb, mint az országos szint. Az egy háziorvosra jutó lakosok száma alacsony és az egy lakosra jutó működő kórházi ágyak száma kimagaslóan nagy. Csak Pécsen 30 állami klinika és számos magánklinika üzemel, a régióban több neves gyógyfürdő található, az éghajlat igazán kedvező, és az Adriai-tenger is a közelben található.
A régió fejlesztésének ígéretes lehetősége egy olyan fókuszált akcióterv, mely a helyi adottságokat használja ki, miközben nem igényel régióidegen beruházásokat. A fenti felsorolt adottságok ideálissá teszik a régiót, hogy a fókuszterület az egészségiparra és turisztikára épülő Ezüst Gazdaság kifejlesztése legyen. Az akcióterv fejlesztése a nyugdíjas korosztályt (akár hazai, akár külföldi) vonzaná ide, mely számtalan munkahelyet teremtene a fiatalabb nemzedék számára (szolgáltatások), mely továbbá az elvándorlást visszafordítaná.
A Pécsi Tudományegyetem Általános Orvostudományi Kar, Transzdiszciplináris Kutatások Intézete és Alsómocsolád Község együttműködésében, online térben szervezi a témát bemutató és feldolgozó Ezüst Gazdaság Konferenciát, melyre minden érdeklődőt várnak.
Előadók:
Michael Mbogoro PhD RTTP (Oxentia Ltd., Head of Corporate Services)
Dr. Sík Attila (PTE ÁOK, Transzdiszciplináris Kutatások Intézete, intézetigazgató)
Dr. Lux Gábor (Közgazdaság-és Regionális Tudományi Kutatóközpont, Regionális Kutatások Intézete)
Dicső László (Alsómocsoládpolgármestere, Települési Önkormányzatok Országos szövetsége –területi megbízott)
Vasi Emma (Silver Economy Interreg Projekt,Rába-Duna-Vág Európai Területi Társulás)
A konferenciát Rabb Szabolcs, a Pécs-Baranyai Kereskedelmi és Iparkamara főtitkára moderálja, az előadásokat pedig Q&A szekció, valamint kerekasztal beszélgetés követi.
A konferencia Zoom elérhetőségének linkje:
https://us02web.zoom.us/j/81232526484?pwd=[REDACTED]

ATIPIKUS FOGLALKOZTATÁS ÉS CSALÁDBARÁT MUNKAHELYEK A KÖZSZFÉRÁBAN
2021-02-16 08:30 - 13:00 (Europe/Helsinki) | Majorossy Imre utca 36., Pécs, 7625, Magyarország
A Pécs-Baranyai Kereskedelmi és az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében workshopot tart, ahol a résztvevők az atipikus foglalkoztatási formák előnyeivel és hátrányaival kapcsolatban megismerését követően a felmerülő kérdéseket vitathatják meg interaktív gyakorlatokkal összekötve.
IDŐPONT: 2021. február 16. 09.00 – 13.00
HELYSZÍN: Dél-Dunántúli Regionális Fejlesztési Ügynökség (7621 Pécs, Mária u. 3.)
PROGRAM:
08:30 – 09:00 REGISZTRÁCIÓ
09:00 – 09:05 KÖSZÖNTŐ
09:05 – 09:30 PÉCSI CSALÁD- ÉS KARRIERPONT – Eredmények és további tervek (Pazaurek Szabina, projektmenedszer)
09:30 – 11:30 WORKSHOP
11:30 – 12:15 EBÉDSZÜNET
12:15 – 13:00 ÖSSZEGZÉS a résztvevők összefoglalják és értékelik a workshopon elhangzottakat
Pécsi CSAKPONT

A VENDÉGLÁTÓIPAR MUNKAERŐPIACI KIHÍVÁSAI
2021-01-27 10:00 - 14:30 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és Iparkamara szeretettel vár minden érdeklődőt következő rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében fórumot tart a vendéglátó szektor atipikus foglalkoztatási formák és a munkaerőhiány helyzetéről a COVID19 tükrében.
IDŐPONT: 2021. január 27. 10.00 – 14.30
HELYSZÍN: Pécsi Kereskedelmi Központ (7625 Pécs, Majorossy I.u.36.)
PROGRAM:
10:00 – 10:05 KÖSZÖNTŐ
10:05 – 10:30 PÉCSI CSALÁD- ÉS KARRIERPONT – Eredmények és további tervek (Pazaurek Szabina, projektmenedszer)
10:30 – 11:30 COVID 19 – Házhozszállítás vagy leállás? (Teleky Zoltán, Zoba Trend Kft.)
11:30 – 12:15 EBÉDSZÜNET
12:15 – 14:30 KEREKASZTAL-BESZÉLGETÉS a résztvevők szakmai szemmel keresik a válaszokat a felmerült kérdésekre
Pécsi CSAKPONT

A Pécsi Család-és Karrierpontnál fókuszban az atipikus foglalkoztatás - zárórendezvény
2020-12-14 11:00 - 12:00 (Europe/Helsinki) | Online
Sok szeretettel meghívjuk a „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” című pályázati projekt keretében az atipikus foglalkoztatási rendezvénysorozat online zárórendezvényére.

A végéhez ért a Pécsi Család-és Karrierpont három éves rendezvénysorozata, melynek fő célja a pécsi nők foglalkoztatási helyzetének javítása, illetve a munka és magánélet közti egyensúly fenntartásának segítése, az atipikus foglalkoztatási formák népszerűsítése. A rendezvénysorozat során külön a munkáltatóknak és külön a munkavállalóknak tartott workshopok keretében ismerhették meg a résztvevők a családbarát foglalkoztatási formákat. A kerekasztal-beszélgetések és jó gyakorlatok bemutatása pedig még kézzelfoghatóbbá és érthetőbbé tette a módszerek gyakorlati megvalósíthatóságát és előnyeit egyaránt.
A 10 alkalmas rendezvénysorozat lezárásaként a tapasztalatok megosztása mellett a „Családbarát foglalkoztatás iránt elkötelezet munkáltató” díjak is átadásra kerülnek.
PROGRAM IDŐPONTJA:
2020.december 14. hétfő 11.00 – 12.00
HELYSZÍN:
Online, zoom meeting
Csatlakozási link: https://us02web.zoom.us/j/84235691504
Meeting ID/Azonosító: 842 3569 1504

PROGRAMTERV
11:00-11:10: Bognár Szilvia, Pécs város alpolgármesterének köszöntője
11:10-11:30 Gellén Nóra, a Pécsi Család-és Karrierpont vezetőjének köszöntője, díjátadók
11:30-11:40 Busi Antónia, a Pécsi Család-és Karrierpont munkatársa bemutatja a rendezvénysorozat eredményeit
11:40-11:50 Pazaurek Szabina, a Pécs-Baranyai Kereskedelmi és Iparkamara képviselője bemutatja a helyi vállalkozásokat érintő kezdeményezéseiket
11:50-12:00 Szabó Andrea, a Pécsi Család-és Karrierpont munkatársa bemutatja a munkavállalók segítését támogató programokat

A rendezvény az „EFOP-1.2.9-17 Nők a családban és a munkahelyen” felhívásra benyújtott „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” projekt keretében valósul meg a Pécsi Család- és KarrierPONT szervezésében.
Pécsi CSAKPONT

Tudnivalók az ukrajnai piacra lépéshez
2020-11-12 14:00 - 15:00 (Europe/Helsinki) | Online
Az ITT&MOST online tájékoztató témája az ukrán piac és üzleti együttműködési, valamint beszállítói lehetőségek, mely rendezvényre a CED Közép-európai Gazdaságfejlesztési Nonprofit Kft. és a Pécs-Baranyai Kereskedelmi és Iparkamara szervezésében kerül sor.

Program
Ukrajna aktuális gazdasági és politikai helyzetének összefoglalása, a CED Beregszászi és Ungvári Irodájának bemutatkozása
Előadó: Bátyi Árpád, irodavezető, CED Közép-európai Gazdaságfejlesztési Hálózat Nonprofit Kft. – Ungvár
Kincs Gergely, irodavezető, CED Közép-európai Gazdaságfejlesztési Hálózat Nonprofit Kft. – Beregszász

Ukrajna és Kárpátalja gazdasági és geopolitikai környezetének bemutatása

Az ukrán üzleti környezet/kultúra, külpiaci információk, gyakorlati ismeretek

Beregszászi és ungvári iroda bemutatkozása, szolgáltatások

Gyakorlati ismeretek az ukrajnai piacra készülőknek

A kereskedelmi kapcsolatok támogatása és védelme
Előadó: Csizmadia Alexandra, konzul, külgazdasági attasé, Magyarország Konzulátusa, Beregszász.

A gazdasági együttműködések diplomáciai és jogszabályi támogatása.

Ukrajna főbb adózási tudnivalók, 2021. vállalkozási tevékenység főbb változásai
Előadó: Kutasi Gyöngyi, adózási, szám és könyviteli szakember,Beregszász

Adóügyi és vállalkozástechnikai szigorítások.
Főbb adózási tudnivalók

Beszállítói lehetőségek Ukrajnában
Előadó: Bodnár József, ügyvezető, TOV „Eko Service”
Dr. Kota György, ügyvezető igazgató, Magyar-Ukrán Kereskedelmi és Iparkamara
A tájékoztató után az előadók online tanácsadást nyújtanak, vagy a későbbiekben az ITT&MOST felületén tárgyalásra jelölhetőek lesznek. Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.

MUNKAERŐPIACI LEHETŐSÉGEK A TISZTÍTÁS-TECHNOLÓGIA SZEKTORBAN
2020-10-02 08:30 - 13:00 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és Iparkamara szeretettel vár minden érdeklődőt következő rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében tájékoztató rendezvényt tart az atipikus foglalkoztatási formák alkalmazásáról és a munkaerőhiány helyzetéről a tisztítás-technológiai szektorban.
IDŐPONT: 2020. október 02. 09.00 – 13.00
HELYSZÍN: Pécsi Kereskedelmi Központ (7625 Pécs, Majorossy I.u.36.)
PROGRAM:
08:30 – 09:00 REGISZTRÁCIÓ
09:00 – 09:05 KÖSZÖNTŐ
09:05 – 09:30 PÉCSI CSALÁD- ÉS KARRIERPONT – Eredmények és további tervek (Pazaurek Szabina, projektmenedszer)
09:30 – 10:15 COVID 19 – Tisztítás-technológiai „szemmel” (Kerényi Zsolt, MATISZ szakértő)
10:15 – 10:30 KÁVÉSZÜNET
10:30 – 11:00 LÁTHATATLAN MUNKA EGY IRODAHÁZBAN – „Előtte és utána” (Sörös Dávid, ügyvezető, PBGSZ NKft.)
11:00 – 11:45 KEREKASZTAL-BESZÉLGETÉS
11:45 – 12:30 EBÉD
12:30 – 13:00 KÉRDÉSEK ÉS VÁLASZOK

Magyar-Német Üzleti Fórum - Exporthatékonyság a járvány ideje alatt; a német gazdaság aktuális helyzete
2020-09-23 14:00 - 16:00 (Europe/Helsinki) | Online
Magyar Kereskedelmi és Iparkamara Magyar-Német Tagozatának szervezésében Magyar-Német Üzleti Fórumra kerül sor, melynek kiemelt témái közt szerepel a nemzetközi szállítmányozási tapasztalatok koronaválság idején és a magyar vállalkozók számára elérhető piacra lépési lehetőségek.

IDŐPONT: 2020. szeptember 23. (szerda) 14.00
HELYSZÍN: ONLINE (A csatlakozáshoz szükséges linket és információkat 2020. szeptember 22-én kedden délután küldjük meg e-mailen a jelentkezőknek.)

Az esemény Németország iránt érdeklődő vállalkozások számára nyújt tájékoztatást

a magyar-német bilaterális gazdasági kapcsolkoroatok aktualitásairól, a német kormány gazdaságpolitikájáról és az EU német elnökség eddigi tapasztalatairól,
a koronavírus hatásairól a német gazdaságban, a piacra lépési lehetőségekről a magyar vállalatok számára Németországban
a baden-württembergi régió gazdasági körképéről és az üzleti lehetőségekről magyar vállalatok számára,
és a Nemzetközi szállítmányozási tapasztalatokról a koronaválság idején.

Az előadások után a résztvevőknek lehetőségük nyílik kérdések feltevésére a platform chatfalán keresztül.

PROGRAM

Moderátor:
Bódi László, az MKIK Magyar-Német Tagozatának elnöke

14.00 – 14.05
Köszöntő
Bódi László, az MKIK Magyar-Német Tagozatának elnöke

14.05– 14.25
A magyar-német bilaterális gazdasági kapcsolatok aktualitásai, a német kormány gazdaságpolitikája és az EU német elnökség eddigi tapasztalatai
Olaf Reif, I. osztályú titkár, Német Nagykövetség Budapest

14.25 – 14.45
A koronavírus hatásai a német gazdaság aktuális helyzetére, üzleti kapcsolatainkra, piacra lépési lehetőségek a magyar vállalatok számára
Varga Renáta, külgazdasági attasé, Magyarország Berlini Nagykövetsége előadó felkérés alatt

14.45 – 15.05
A baden-württembergi régió gazdasági aktualitásainak, kilátásainak bemutatása a jelenlegi vírushelyzet tükrében, üzleti lehetőségek a magyar cégeknek
Dr. Izsák András, főkonzul, Magyarország Stuttgarti Főkonzulátusa
Komma Krisztián, külgazdasági attasé, Magyarország Stuttgarti Főkonzulátusa

15.05 – 15.20
Nemzetközi szállítmányozási tapasztalatok a koronaválság idején
Cseh Attila, értékesítési vezető, HRT Spediton Kft.

15.20 – 15.40
Kérdések és válaszok

Részvétel feltételei
Jelentkezési határidő: 2020. szeptember 22., kedd, 16:00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2020. szeptember 22-én kedden délután küldjük meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.

REGISZTRÁCIÓ

Jelen a jövő munkaerőpiaca!
2020-09-22 09:00 - 15:00 (Europe/Helsinki) | Siófok, Siófok
2020-as MENTA konferenciát szeptember 22-én a MENTA Warmup: Jelen a jövő munkaerőpiaca! című ingyenes társrendezvény vezeti fel, ahol a munkaerőpiaccal kapcsolatos legaktuálisabb kihívásokról fogunk beszélgetni meghívott szakértők és egy közös gondolkodás segítségével.

A MENTA Warmup rendezvényen való részvétel ingyenes, de előzetes (és a MENTA konferenciától külön) regisztrációhoz kötött! A társrendezvényen való részvétel a MENTA konferencián való részvételre nem jogosít!

Regisztráció

A gépek, algoritmusok terjedésének korában egyre nagyobb szükség van az emberre. Már nem a hatékonyság az egyetlen vezérszó, egyre fontosabb érték a kreativitás, a csapatmunka, a változásra és a megújulásra való képesség. A munkaerőnek egyre inkább ki kell lépnie a végrehajtó robotpilóta üzemmódból. A digitális transzformációt emberek hajtják végre, a vállalatokat emberek kormányozhatják sikeresen a jövőbe. Az emberekkel kell tovább terveznünk a gépek korában is, a gépek korára is.

A munkavállalók szerepe és a HR küldetése új dimenzióba lép a folyamatos innováció korában. A berögzült mentalitás a cégek halálához vezethet. Ám nem csak a technológiánkat és üzleti stratégiánkat kell újragondolnunk, hanem a munkaerőhöz való hozzáállásunkat is. Nem csak a technológia, hanem a munkavállalók is diszrupción mennek keresztül: új prioritások, célok és értékek vezérlik őket, új módon gondolkodnak a világról és a tennivalókról.

Gondold velünk újra a jelent és a jövőt!

Innováció, transzformáció a szervezetben: mi változott 2020-ban?
Agilisan működő szervezetek: mik a tapasztalatok, milyen változások jönnek?
Változó szervezi kultúrák: mik lesznek az új prioritások?
Vezetői skill-ek és önismeret: mire lesz szükség?
Mi lesz az agilitás után a következő buzzword?
Vidéki KKV-k: mik a vonzás és megtartás törvényei?

Az előadások mellett interaktív közös gondolkodás segítségével mérlegelheted a legfontosabb kérdéseket!

A workshopon a résztvevők közösen gondolkodnak arról, hogy mi a munkaerő megszólításának, bevonzásának, toborzásának a jövője, hogyan lehet megtartani a munkavállalót? Hogyan változnak a munkavállalói preferenciák? A bérverseny marad a meghatározó, vagy az egészségmegőrzés, esetleg a kettő egymást kiegészítve? A COVID19-teszt az új cafeteria? A beszélgetés során szó esik a jövő sikeres vezetőiről, a személyiségről és önismeretről.

Az esemény az IVSZ közreműködésével és az Enrawell Consulting Kft. szakmai partnerségében futó GINOP 5.3.5 projekt keretében valósul meg, amely az IKT ágazat munkaerőpiaci alkalmazkodóképességének fejlesztését, szolgáltató szerepének növelését és társadalmilag felelős szerepvállalását célozza.

Új trendek a munka és a magánélet összeegyeztetésében
2020-09-11 09:00 - 11:30 (Europe/Helsinki) | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Érdekel, hogy milyen új trendek vannak a munka és a magánélet összeegyeztetésében? Akkor gyere el a Pécsi Család- és KarrierPONT által szervezett kétórás gyakorlati workshopra!
A workshopot Svéda Dóra, a Coachingcentrum alapítója, humán erőforrás szakértő és coach vezeti.
Hogyan határozzák meg a munkavégzésünket munkahelyi és magánéleti szerepeink?
Milyen eszközökkel tudjuk feloldani a szerepkonfliktusokat és önkorlátozó hiedelmeinket?
Miért fontos nekünk az energiamenedzsmenttel foglalkozni?
Ezekre a kérdésekre keressük a választ a kétórás workshopon, közelítve egymáshoz a munkavállalói és munkáltatói szempontokat.
A részvétel ingyenes, de regisztrációhoz kötött! A helyek száma korlátozott, ne habozz a jelentkezéssel!
REGISZTRÁCIÓ

A rendezvény megvalósítására az EFOP 1.2.9-17 pályázati felhívás 3.1.1.1 pontjának 1.3. alpontja keretében (Atipikus foglalkoztatási formák és rugalmas munkaszervezési módok helyben való elterjesztésének ösztönzése, elfogadottságának erősítése érdekében) és 1.5. alpontja keretében (A nők vidékfejlesztésben, térségfejlesztésben, gazdaságfejlesztésben betölthető szerepének, új ill. hagyományos ágazatokban és szakterületeken kínálkozó lehetőségeinek, megvalósított, működő jó gyakorlatok bemutatása, terjesztése nőknek és lányoknak) kerül sor.

Pécsi CSAKPONT

A NŐK MUNKAERŐPIACI HELYZETE AZ IT SZEKTORBAN
2020-06-30 13:00 - 18:00 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és Iparkamara szeretettel vár minden érdeklődőt következő rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében kerekasztal beszélgetést tart az atipikus foglalkoztatási formák és a női munkaerő szerepéről az IT szektorban.
IDŐPONT: 2020. június 30. 13.00 – 18.00
HELYSZÍN: Pécsi Kereskedelmi Központ (7625 Pécs, Majorossy I. u. 36.)
PROGRAM:
13:00 – 13:05 KÖSZÖNTŐ
13:05 – 13:20 PÉCSI CSALÁD- ÉS KARRIERPONT (Pazaurek Szabina, projektmenedszer)
13:20 – 13:40 IT, ICT, VR és VA – TRENDEK ÉS A HAZAI IT SZEKTOR (Brachmann Ferenc, elnök, i2K)
13:50 – 15:30 KEREKASZTAL BESZÉLGETÉS
15:30 – 15:45 KÁVÉSZÜNET
15:45 – 18:00 KEREKASZTAL BESZÉLGETÉS

VÁLLALKOZÓI FÓRUM - MÁGOCS
2020-03-02 13:00 - 17:30 (Europe/Helsinki) | Majorossy Imre utca 36., Pécs, 7625, Magyarország
A Pécs-Baranyai Kereskedelmi és Iparkamara szeretettel vár minden érdeklődőt következő rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében fórumot tart az atipikus foglalkoztatási formák és a vállalkozások siekrességében szerepet játszó egyéb területekről.
IDŐPONT: 2020. március 02. 13.00 – 17.00
HELYSZÍN: Polgármesteri Hivatal(7342 Mágocs, Szabadság utca 39.)
PROGRAM:
13:00 – 13:05 KÖSZÖNTŐ
13:05 – 13:20 PÉCSI CSALÁD- ÉS KARRIERPONT (Pazaurek Szabina, projektmenedszer)
13:30 – 14:00 Kiskereskedelmi hálózatbővítés kistelepüléseken, alternatív foglalkoztatási formák és lehetőségek (Mosdósi Gábor, hálózatfejlesztési igazgató, Tom Market Kft.)
14:00 – 14:30 Képzési és felnőttoktatási lehetőségek, karriertanácsadás (Piacsek László, osztályvezető, PBKIK Humánerőforrás-fejlesztési Osztály)
14:30 – 15:00 Finanszírozási lehetőségek (Hauzer Zsuzsanna, tanácsadó, PBKIK)
15:00 – 15:30 Adózás és az atipikus foglalkoztatási formák (Hochschornerné Strasszer Éva, ügyvezető, SHS Kft.)
15:30 – 16:00 Elérhető támogatási lehetőségek (vállalkozás indítás, gyakornoki program, eszközbeszerzés) (Nyikos Attila, Széchenyi Programiroda, Tanácsadó)
16:00 – 17:00 KÉRDÉSEK ÉS VÁLASZOK

ATIPIKUS FOGLALKOZTATÁS AZ ÉPÍTŐIPARBAN
2020-02-12 13:00 - 17:00 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében fórumot tart a nők építőiparban betöltött szerepéről és az atipikus foglalkoztatásban rejlő lehetőségekről.
A munkaadók egyre inkább azzal szembesülnek, hogy a szakképzett munkaerő hiánya és a jogszabályokban előírt feltételeknek való megfeleléshez alternatív módszereket és alkalmazottakat kell bevetniük, ha lépést akarnak tartani a piaccal is. Jelenleg a szakmákat tanulók közül egyre több eddig hagyományosan férfi szakmákban helyezkednek el nők, bár itthon még nincs akkora hagyománya ennek a trendnek. Vajon készen áll a hazai építőipar a női munkaerőre? Milyen feltételekkel, módszerekkel lehetne megkönnyíteni az átmenetet?
IDŐPONT: 2020. február 12. 13.00 – 17.00
HELYSZÍN: Pécsi Kereskdelemi Központ (7621 Pécs, Majorossy Imre u. 36.)
PROGRAM:
13:00 – 13:05 KÖSZÖNTŐ
13:05 – 13:20 PÉCSI CSALÁD- ÉS KARRIERPONT (Pazaurek Szabina, projektmenedszer)
13:30 – 13:50 ÉPÍTŐIPAR A 21. SZÁZADBAN – NŐI MUNKAERŐ ÉS ATIPIKUS FOGLALKOZTATÁSI FORMÁK (Herbert Gábor, PBGSZ NKFT.)
14:00 – 15:30 KEREKASZTAL BESZÉLGETÉS
15:30 – 15:45 KÁVÉSZÜNET
15:45 – 17:00 ÖSSZEGZÉS, ÉRTÉKELÉS

EGÉSZSÉGES VÁLLALATVEZETÉS
2019-12-10 13:00 - 17:00 (Europe/Helsinki) | Majorossy Imre utca 36., Pécs, 7625, Magyarország
A Pécs-Baranyai Kereskedelmi és Iparkamara szeretettel vár minden érdeklődőt következő nyílt rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében workshopot tart az egészséges munkakörnyezet és vállalati légkör témájában.
Az elégedett és egészséges munkatárs jobban végzi a munkáját és kevesebbet hiányzik, mint az, aki testi vagy mentális betegségekkel küzd. A munkaadók egyre inkább azzal szembesülnek, hogy a szervezeti teljesség eléréséhez szem előtt kell tartani az egyéni egészséget is, hiszen maguk az egyének adják a komplett szervezet egészét. A vállalatok többségét érintő munkaerőhiány kezelése már túlmutat a bérek kérdésén, a munkáltatóknak olyan lehetőségeket is érdemes felkínálniuk a korrekt javadalmazás mellett, amelyek segítségével hozzájárulnak dolgozóik szellemi és fizikai egészségéhez. Hogy ezt milyen módon tehetik meg, a különböző cégeknél milyen jó gyakorlatokat vezettek be a munkaerővel kapcsolatos kihívások és az egyén egészsége érdekében – erre adunk választ a rendezvény keretében.
IDŐPONT: 2019. December 10. 13.00 – 17.00
HELYSZÍN: PVSK (7622 Pécs, Verseny u. 11.)
PROGRAM:
13:00 – 13:05 KÖSZÖNTŐ
13:05 – 13:20 PÉCSI CSALÁD- ÉS KARRIERPONT (Pazaurek Szabina, projektmenedszer)
13:20 – 13:50 PVSK – EGÉSZSÉG KÍVÜL-BELÜL (Czerpán István, ügyvezető igazgató, PVSK)
14:00 – 14.40 VÁLLALATI EGÉSZSÉG (Csóka László ifj., Pécsi Tudományegyetem)
14:50 – 15:15 ALTERNATÍV MUNKAKÖRNYEZETEK
15:30 – 17:00 KEREKASZTAL BESZÉLGETÉS

Állásbörze és Jógyakorlat konferencia Szentlőrincen
2019-11-29 10:00 - 14:00 (Europe/Helsinki) | Szentlőrinci Művelődési Központ és Könyvtár, Templom tér 1-3., Szentlőrinc, 7940, Magyarország
A Szentlőrinci Művelődési Központ és Könyvtár ad helyet a Pécs-Baranyai Kereskedelmi és Iparkamra és a Szentlőrinci Önkormányzat szervezésében ( a NŐNAP 365 – Nő-Köz-Pont működtetése Nyugat-Baranyában, Szigetvár központtal című (EFOP-1.2.9-17-2017-00102) projekt keretein belül) megrendezendő Állásbörzének és Jógyakorlat konferenciának.
Program:
10:00-12:00 Állásbörze
12-:00-14:00 Jógyakorlat konferencia
Az Állásbörzén megjelennek a munkaerőhiánnyal küzdő munkáltatók, akikkel lehetőség nyílik a személyes kapcsolatfelvételre, a cégvezetővel vagy a HR munkatárssal és helyben átadni az önéletrajzokat.
A pályakezdők és az aktív álláskeresők mellett azok is segítséget kaphatnak, akik például váltani szeretnének, új munkalehetőséget keresnek, valamint lehetőséget kapnak a közmunkából kiszakadni vágyók is.
A gyesről visszatérő anyukák számára a Szigetvár CsakPONT munkatársai nyújtanak tájékoztatást az ingyenesen igénybe vehető képzésekről és szolgáltatásokról.
A Jógyakorlat konferencián az atipikus foglalkoztatási formák, a fluktuáció csökkentése- megelőzése és annak eszközei kerülnek fókuszba. Majd a hazai foglalkoztatás jelenlegi helyzetének és a következő időszakban várható nehézségek elemzése mentén a rugalmas foglalkoztatás lehetséges gyakorlati formái kerülnek ismertetésre. A sikeres hazai és a baranyai kkv-k bevált és adaptálható jó gyakorlataikról szóló kisfilm bemutatása. Záróakkordként pedig workshop keretében a jelenlévő cégvezetők, HR vezetők és a konferenciát lebonyolító szervezetfejlesztő szakemberek bevonásával tapasztalatcserére kerül sor.
A rendezvényen való részvétel díjtalan. Jelentkezési határidő: 2019. 11. 21. 12:00 óra
Jelentkezés és bővebb információ: Leitert Angéla (leitert@pbkik.hu, 20/269-6174)

iEXPO - állásbörze, projektbemutatók és üzleti ötletek egy helyen
2019-11-25 09:00 - 20:00 (Europe/Helsinki) | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
A Pécsi Tudományegyetem Közgazdaságtudományi Karának szervezésében idén is megrendezésre kerül az iEXPO, melynek keretében a hallgatók egy fordított állásbörze formájában bemutatják projektjeiket, kutatásaikat, üzleti ötleteiket.

A résztvevőknek a program hagyományos állásbörze részeként lehetőségük nyílik találkozni helyi vállalkozásokkal, megtekinteni milyen karrier-, álláslehetőségek várják őket a diploma megszerzése utána, ugyanakkor szakmai sikerek mellett személyes kompetenciáik bemutatására is lesz alkalmuk.
A Simonyi Final Pitchen bemutatkoznak a félév során kidolgozott üzleti ötletek. A projekteket egy szakmai bizottság bírálja el, mely kockázati tőkésekből és a vállalakozásfejlesztés elismert szakembereiből tevődik össze.
Az eseményre minden érdeklődőt várnak az iEXPO Szervezői!

iEXPO

Munkaerőpiaci és képzési fórum a kamarában
2019-10-08 13:00 - 16:00 (Europe/Helsinki) | Pécsi Kereskedelmi Központ
A fejlődni képes és ezért tenni akaró munkavállaló aranyat ér – mondják sokan. De mit tehet ezért a munkaadó? Érdemes az alkalmazottak képzésére időt és pénzt áldozni? – Ha ehhez hasonló kérdésekkel már találkozott, ez a rendezvény Önnek szól!

A vállalkozások hatékonyságának és versenyképességének elsődleges tényezője a képzett és megfelelően motivált munkavállaló. Amíg ez nincs meg, nincs mire építeni. No de honnan érdemes elindulni? Mikor kezdjen el egy vállalkozás a munkaerőutánpótlással és az állomány fejlesztésével foglalkozni, s azt hogyan tegye? – E témával foglalkozva újabb és újabb kérdéseink merülhetnek fel, így rendezvényünkön szakértők és cégvezetők bevonásával ezekre keressük a választ, egyúttal munkaadói jó gyakorlatokat kívánunk bemutatni.
Nem titkolt szándékunk, hogy betekintést nyújtsunk a munkahelyi képzések világába, jobb rálátást biztosítsunk azok szerepére, fontosságára, valamint megvitassuk a sokak által feltett kérdést: valóban megtérül-e a munkavállalók képzésébe történő befektetés?

Rendezvényünkön a tanulók gyakorlati képzésében részt vevő vállalkozásokhoz egyéb okból is szólunk. A gyakorlati képzőhelyek NAV ellenőrzési tapasztalatait osztjuk meg szakértő és egy érintett vállalkozás bevonásával, valamint kamarai tanácsadónk egyéb fontos teendőkre hívja majd fel a jelenlévők figyelmét.
Hisszük, hogy érdemes a fiatalokkal foglalkozni, ezért érdekességképp beszámolunk a szakmák világversenyén tapasztaltakról, a magyar résztvevők sikereiről is.
A fentieken kívül az új üzleti partnert kereső, külpiacra lépésben gondolkodó, illetve, bővítéshez, beruházáshoz anyagi forrást kereső, esetleges likviditási gonddal küzdő vállalkozásoknak is szolgálunk hasznos tájékoztatóval a kamara illetékes kollégái részéről.

Az eseményen való részvétel ingyenes, de regisztrációhoz kötött. Kérem, részvételi szándékát az alábbi linkre kattintva jelezze:
JELENTKEZEM A RENDEZVÉNYRE

Jelentkezési határidő: 2019. október 7. (hétfő) 10:00 óra
Érkezésénél, kérjük, vegye figyelembe, hogy parkolni kizárólag a környékbeli utcákban lehet!

Részletes PROGRAM letölthető IDE kattintva.

Kapcsolódó anyagok, hasznos linkek:
„Munkahelyi képzések támogatása” szakmai támogató projekt weboldala
Segíthetünk? – Üzleti partnerkeresés
Segíthetünk? – Pénzügyi szolgáltatások

További információ:
Fülöp Attila
20/287-7736
fulop.attila@mkik.hu
Piacsek László
20/264-6668
piacsek.laszlo@pbkik.hu

KREACTIVITY – KREATÍV SZAKMÁK ÉS PÉCSI DIZÁJNEREK
2019-10-04 10:00 - 15:30 (Europe/Helsinki) | TREZOR Rendezvényház, Király u. 11., Pécs, Baranya, 7621, Magyarország
A Pécs-Baranyai Kereskedelmi és Iparkamara EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében rendhagyó pályaorientációs rendezvényt szervez, melynek középpontjában a kreatív szakmák állnak.

A rendezvény célja, hogy a vállalkozás indítása, vagy karrierváltás előtt állók minél részletesebb képet kapjanak a Pécsett is elsajátítható kreatív ipari szakmákról és a kreatív vállalkozások. A kreatív ipar iránt érdeklődőknek figyelembe kell venniük milyen szakmára lesz igény hosszú távon, hol lehet jól keresni, miben tudja kifejezni önmagát a gyerek és mire lesz szüksége a szaktudáson kívül, hogy érvényesülni tudjon az adott területen?
A programok keretében az oktatási intézményekben tanulható kreatív szakmák interaktív, gyakorlati módon kerülnek bemutatásra és a résztvevőknek lehetősége lesz személyesen is találkozni számos pécsi dizájnerrel (P’Artisan, Design Patika stb. alkotói), akiktől első kézből tudhatják meg az egyes szakmák milyen lehetőségeket rejtenek számukra.
A rendezvény ideje alatt a Pécsi Család- és KarrierPONT és a Pécs-Baranyai Kereskedelmi és Iparkamara tanácsadói segítenek eligazodni a kreatív szakmák világában.
A rendezvényre szeretettel várunk minden érdeklődőt!
IDŐPONT: 2019. október 04. 10.00 – 15.00
HELYSZÍN: TREZOR Rendezvényház (7621 Pécs, Király u. 11.)
PROGRAM:
10:00 – 15:00 INTERAKTÍV SZAKMABEMUTATÓ KREATÍV WORKSHOP TALÁLKOZÁS PÉCSI DIZÁJNEREKKEL

KREATÍVDIALÓG
2019-10-03 | TREZOR Rendezvényház, Király u. 11., Pécs, Baranya, 7621, Magyarország
A Pécs-Baranyai Kereskedelmi és Iparkamara szeretettel vár minden érdeklődőt következő nyílt rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében megismerhetnek olyan hazai és nemzetközi kreatív ipari szereplőket és szakértőket, akik bemutatják ennek az ágazatnak a sajátosságait és a női munkaerő, valamint a női vezetők jelenlétet és szerepét a kapcsolódó munkakörökben.
PROGRAM:
13:00 – 13:05 KÖSZÖNTŐ
13:05 – 13:45 IP3 és a PÉCSI KREATÍVOK (Cserkúthy Hanna, divattervező, Whispering Dresses)
13:45 – 14:25 DIZÁJN KÖZÖSSÉGEK ÉS A NŐK FOGLALKOZTATÁSA (Pazaurek Szabina, projektmenedzser)
14:40 – 15:25 WOTH PARTNERSHIP PROJEKT (Keresnyei János, elnök, Kreatív Ipari Klaszter)
15:35 – 16:10 FILMGYÁRTÁS – PÉCS (Urbán Ernő, Filming in Pécs)
16:10 – 16:30 ALTERNATÍV FOGLALKOZTATÁSI FORMÁK – TERVEZŐGRAFIKA
16:30 – 17:00 KEREKASZTAL BESZÉLGETÉS
A rendezvény az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében valósul meg.

Munkáltatói fórum Mohácson
2019-09-30 10:00 - 12:00 (Europe/Helsinki) | Mohács, Magyarország
A minél hatékonyabb munkaerő utánpótlás érdekében szerveznek Munkáltatói – Vállalkozói Fórumot Mohácson.

Szeptember 30-án, a Mohácsi Járási Hivatal Foglalkoztatási Osztályának épületében 10.00 órakor kezdődő eseményt a Baranya Megyei Önkormányzat a TOP-5.1.1-15-BA1-2016-00001 kódszámú „Foglalkoztatási Szövetkezés Baranya Felzárkózásáért 2020” című projekt keretében szervezi.
A fórumon résztvevők a paktum keretében kapható foglalkoztatás ösztönző támogatási lehetőségekről. kapnak majd tájékoztatást. Várják a szervezők, a paktummal kapcsolatos vállalkozói ötleteket, igényeket, valamint a vállalkozókat segítő információkkal kerekasztal beszélgetést is terveznek.

Tréning munkába (vissza)térőknek
2019-06-05 - 2019-06-06 | CsakPont Szigetvár, Dózsa Gy. utca 5/a., Szigetvár, Baranya, 7900, Magyarország
A Szigetvári CSAKPont tréninget szervez a munkába „visszaállni” szándékozók részére.

Milyen munkát lehet vállalni és milyen munkabeosztást egy, kettő vagy akár több gyermek mellett?
Mihez kezdhetünk a végzettségünkkel, és egyáltalán mihez máshoz értünk még?
Család és/vagy karrier. Kell-e választani?
Kitől kérjünk segítséget? (bölcsőde, óvoda, nagymama)
Ha beteg a gyerek, mit ígérjünk, mit mondhatunk egy munkáltatónak, ha megkérdezi, hogy hogyan számíthat ránk?

A tréning ezekre a kérdésekre ad választ és megoldásokat, technikákat, nem csak azoknak, akik a szülés és az otthon töltött időszak után vissza szeretnének menni dolgozni, de azoknak is, akik betegség, munkanélküliség vagy egyéb okok, például egy hozzátartozó ápolása miatt hosszabb időre kiestek a munkaerőpiacról.

Akiknek ajánljuk:

a munkába visszatérés előtt álló, kisgyermekes szülőknek
a munkaerő-piacról hosszabb időre kiesőknek
álláskeresőknek vagy munkahelyváltóknak

Amit a tréning ad:

jobb önismeret
megoldás keresési technika
naprakész munkaerő-piaci ismeret
magabiztosság

A tréning ideje alatt gyermekfelügyeletet, meleg étkezést és ajándékcsomagot biztosítunk a résztvevőknek.
Regisztráció
This form is currently closed for submissions.
A program a „NŐNAP 365 Nő-Köz-Pont működtetése Nyugat-Baranyában, Szigetvár központtal”(EFOP-1.2.9-17-2017-00102) ) című pályázat keretében és forrásaiból valósul meg.
További információ: CSAKPont irodában: 7900 Szigetvár, Dózsa György út 5/A első emelet., (Magtár) hétfőtől csütörtökig 9.00 és 14.00 között vagy az alábbi elérhetőségeken: nonap365@gmail.com, +36 20 236 7961
Keresse fel Facebook oldalunkat is: Nőnap 365 néven (https://www.facebook.com/nonap365), ahol a programokon, tréningeken túl aktuális ügyekről is értesülhet.

ÜGYFÉL-ÉLMÉNY, ÜGYFÉL-BIZALOM: ALAKÍTSUNK KI JÓL MŰKÖDŐ VEVŐSZERZŐ ÜGYFÉLSZOLGÁLATOT!
2019-04-04 13:00 - 19:00 (Europe/Helsinki) | Pécsi Kereskedelmi Központ
A 21. század kétségtelenül az automatizálásról szól életünk szinte minden területén, és mégis, ha belegondolunk, miért járunk rendszeresen egy megszokott helyre vagy járunk ugyanahhoz a fodrászhoz, könnyen rájöhetünk, hogy döntésünket sokszor az áraknál is erősebben befolyásolják a személyes benyomások. Egy emlékezetes ügyfél élmény alapozza meg és biztosítja azt a bizalmat, amivel egy cég akár örökre magához kötheti vásárlóinak nagy részét, még akkor is, ha nem is ő a legolcsóbb az adott piacon.
Hogyan képezzünk látogatóból vásárlót, vásárlóból visszatérő vásárlót, visszatérő vásárlóból pedig akár áruházunk/szolgáltatásunk nagykövetét?
A komplex ügyfél, család- és vállalkozásbarát megvalósításokra kell törekedni. A marketing rendszerbe ideálisan beépülő ügyfélszolgálat biztosítja azt a hajtóerőt, ami a cég egészséges fejlődéséhez szükséges.
Előadó: Czirják Tamás
PROGRAM:
13:00 – 13:05 KÖSZÖNTŐ
13:05 – 13:15 PÉCSI CSALÁD- ÉS KARRIERPONT BEMUTATÁSA
13:15 – 14:45 ÜGYFÉLSZOLGÁLAT
14:45 – 15:00 SZÜNET
15:00 – 16:30 ONLINE MARKETING A GYAKORLATBAN
16:30 – 16:45 SZÜNET
16:45 – 19:00 WORKSHOP
Időpont: 2019. ÁPRILIS 09.
Helyszín: Pécsi Kereskedelmi Központ ZSOLNAY-terem (7625 Pécs, Majorossy I. u. 36.)

A rendezvény az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében valósul meg.

Képzések támogatására pályázott és nyert? – Ez a rendezvény Önnek szól!
2019-04-04 10:00 - 14:00 (Europe/Helsinki) | Pécsi Kereskedelmi Központ
A munkavállalók képzésének támogatására kiírt GINOP-6.1.5 és GINOP-6.1.6 nyertes pályázói számára a program sikeres megvalósítása érdekében a kamara információs napot szervez.

A nagyvállalatok és KKV-k számára kiírt GINOP-6. prioritású pályázati felhívások célja a munkahelyi képzések támogatásán keresztül a vállalkozások versenyképességének javítása, a munkaadói igényeknek megfelelő képzettséggel és kompetenciákkal rendelkező munkaerő biztosítása, egyúttal a gazdaság versenyképességének megőrzése, elősegítése.

A vállalkozókat a pályázatukban megadott képzési programjuk megvalósításában egy monitoring támogató rendszer is segíti. A szakmai monitoring célja, hogy a pályázatban vállalt képzések (a képzési terv, illetve a támogatói okirat szerinti tevékenységek megvalósítása) mind a felhívásban foglaltaknak, mind a vonatkozó jogszabályoknak maradéktalanul megfeleljenek.
A monitoring látogatásokra, valamint az előleg igénylésekre, kifizetési kérelmekre és egyéb technikai kérdésekre fókuszálva a Magyar Kereskedelmi és Iparkamara – az adott témában illetékes szakértők bevonásával – tájékoztató rendezvényt tart Pécsett.

A rendezvény időpontja: 2019. április 4. (csütörtök) 10:00 óra
Helyszín: 7625 Pécs, Majorossy Imre u. 36., Zsolnay terem (a Pécs-Baranyai Kereskedelmi és Iparkamara székháza)
Meghívó és részletes program elérhető a lenti linkekre kattintva.

A munkavállalók képzését támogató GINOP 6. prioritású pályázatokon számos baranyai vállalkozó indult és nyert. A pályázati lehetőség 2018. decemberében ugyan lezárult, az elbírálás viszont még folyamatban van. Baranya megyében eddig 62 kis- és középvállalkozás, valamint 4 nagyvállalat és/vagy többségében állami tulajdonú szervezet rendelkezik a beadott pályázata kapcsán támogatói okirattal, így megkezdheti a tervezett képzések megvalósítását. Az eddig megítélt támogatás Baranyában közel 1,2 milliárd forint.
A „Munkahelyi képzések támogatása” GINOP-6.1.7-17 kiemelt projekt (szakmai támogató program) weboldala elérhető IDE kattintva.

Meghívó – Információs nap 2019.04.04. Pécs
Program – Információs nap 2019.04.04. Pécs

További információ:
Fülöp Attila
20/287-7736
fulop.attila@mkik.hu
Janovics László
30/979-4372
janovics.laszlo@mkik.hu

Kapcsolódó cikkünk elérhető INNEN.

MARKETING ÉPÍTŐKOCKÁK: A FEJLŐDŐ VÁLLALKOZÁS LEHETŐSÉGE KEZDŐKNEK ÉS HALADÓKNAK
2019-03-28 13:00 - 19:00 (Europe/Helsinki) | Pécsi Kereskedelmi Központ
Vállalkozónak lenni hatalmas kihívás, hiszen az alkalmazotti léttel ellentétben neked, vállalkozónak senki nem garantálja a havi fixet, sőt… Lehet, hogy hatalmas lelkesedéssel és energiával kezdtél a vállalkozói létbe, és amíg a lelkesedés segít, mindent meg is teszel a siker érdekében. De mi lesz akkor, ha az álmodat csak sokára érheted el? Hogyan indíthatsz vagy fejleszthetsz egy vállalkozást, hogy céljaid megvalósuljanak?
Tudatos folyamat alapján. Ha jól megtervezed és követed a lefektetett lépéseket, akkor olyan (ön)működő rendszert építhetsz ki, mintha csak lego kockákkal dolgoznál.
A komplex ügyfél, család- és vállalkozásbarát megvalósításokra kell törekedni. Számos vállalkozás hatékonyságát lehet növelni olyan marketing eszközökkel és stratégiákkal, melyek rugalmasságot, nyitott gondolkodásmódot igényelnek.
Előadó: Czirják Tamás
PROGRAM:
13:00 – 13:05 KÖSZÖNTŐ
13:05 – 13:15 PÉCSI CSALÁD- ÉS KARRIERPONT BEMUTATÁSA
13:15 – 14:45 ALAPFOGALMAK ÉS 21. SZ-I TRENDEK
14:45 – 15:00 SZÜNET
15:00 – 16:30 ONLINE MARKETING A GYAKORLATBAN
16:30 – 16:45 SZÜNET
16:45 – 19:00 WORKSHOP
Időpont: 2019. március 28.
Helyszín: Pécsi Kereskedelmi Központ RIC terem (7625 Pécs, Majorossy I. u. 36.)

A rendezvény az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében valósul meg.

NŐ a nyereség
2018-10-12 14:00 - 17:00 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és Iparkamara szeretettel vár minden érdeklődőt következő rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében megismerhetnek olyan hazai és nemzetközi most zajló projekteket, kezdeményezéseket, melyek célja a nők és anyák vállalkozóvá válásának, a munkaerőpiacra való visszatérésüknek az elősegítése. A rendezvényen megismerkedhetnek a projektek és szervezetek által biztosított képzésekről, szolgáltatásokról, lehetőségekről, melyek a fenti célt hivatottak szolgálni.
IDŐPONT: 2018. október 12. 14.00 – 17.30
HELYSZÍN: Pécsi Kereskedelmi Központ (7625 Pécs, Majorossy I.u.36.)
PROGRAM:
14:00 – 14:05 KÖSZÖNTŐ
14:05 – 14:30 A nő minden helyzetben nő marad – PBKIK Üzletasszony Klub (Dr. Kovács Éva PBKIK Üzletasszony Klub elnök)
14:30 – 15:15 „Anyavállalkozók”: munka, család, siker – 200% a mindennapokban (Pazaurek Szabina, projektmenedzser)
15:15 – 15:30 KÁVÉSZÜNET
15:30 – 16:15 A nagycsaládos anyák munkaerőpiaci helyzete (Nagycsaládosok Országos Egyesülete – Pécsi Székesegyház Nagycsaládos Egyesület)
16:15 – 16:45 Középpontban a női munkaerő – Család és Karrierpont (CSAKPONT) – alternatív foglalkoztatási formák (Gellén Nóra (Pécsimami), Pernyéz Zsuzsanna (Humán Innovációs Csoport NKft.))
16:45 – 17:30 KEREKASZTAL-BESZÉLGETÉS a résztvevők szakmai szemmel keresik a válaszokat
